Mudirê Karanê Nuşteyî yê Azadîya Welat Îsmaîl Çobano ke Zîndanê Tarsusî de tepişte yo vizêr pê telefonî keyeyê xo de qisey kerd û pare kerd ke Zîndanê Tarsusî de tepişte yo da zanayene ke  tepişteyî pê vîrusê Korona kewtî. Çobanî ard ziwan ke  tepişteyê nêweşî nênê weşkerdene.
Çobanî îfade kerd ke rewşa weşîye ya tepişteyan hol nîya û vat: ''Embazî 14 rojan ra nata seba ke biciwîyê xîret kenê. Weşîya ma binê tehlukeyî de ya. Tîya de binpaykerdişê heqan esto. Ma nêeşkenê heqê xo yê telefonî zî bixebitnê.''
